ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں مجموعی ٹیسٹ کی تعداد تقریباََ 5 کروڑتک پہنچ گئی
گزشتہ دو ہفتہ میں 1.33 کروڑ کووڈ ٹیسٹ کئے گئے
نئی دہلی، 08 ستمبر 2020 –ہندوستان ان چند ممالک میں سے ایک ہے جس میں بہت بڑی تعداد میں روزانہ ٹیسٹنگ کی جارہی ہے۔ ٹیسٹنگ کی روزانہ کی صلاحیت 11 لاکھ 70 ہزارکے اعداد کو تجاوز کرگئی ہے۔
آج کی تاریخ میں ہندوستان میں مجموعی ٹیسٹوںکی تعداد تقریباََ 5 کروڑ ہےہے۔ گزشتہ 24 گھنٹوںمیں 720362 ٹیسٹ کئے گئے ہیں۔
ملک گیر پیمانے پر وسیع ترٹیسٹنگ کے نتیجے میں صرف گزشتہ دو ہفتوں کے دوران ہی13333904 ٹیسٹ کئے گئے ہیں۔
مرکز کی پالیسیاں ،وسیع ترعالمی تناظر میں مسلسل تبدیل ہورہی ہے۔عوام کے ذریعہ بڑے پیمانے پر ٹیسٹنگ کی سہولت فراہم کرنے کے لئے کئے گئے بہت سے اقدامات کے مدنظر، مرکزی حکومت نے حال ہی میں تازہ ترین اور نظر ثانی شدہ ایڈوائزری جاری کی ہے ،جس میں پہلی مرتبہ ’’ مطالبے پر ٹیسٹنگ ‘‘ فراہم کی جارہی ہے۔ریاستوں اورمرکز کے زیرانتظام علاقوں کو بھی بڑے پیمانے پر ٹیسٹنگ کو ممکن بنانے کے لئے طورطریقوں کو سہل بنانے کی غرض سے ، وسیع ترموزوں اقدامات کرنے کا اختیار دیا گیا۔
روزمرہ کی ٹیسٹنگ کے اوسط میں مسلسل اضافہ ہورہا ہےجو کہ اگست کےتیسرے ہفتے میں 7لاکھ ٹیسٹ روزانہ کرنے کے مقابلے میں ستمبر کے پہلے ہفتے میں 10 لاکھ ٹیسٹ یومیہ تک پہنچ گئے۔
بڑے پیمانے پر ٹیسٹنگ سے کنفرم معاملوں کی جلد شناخت کی جاسکتی ہے جس کی وجہ سے زیر نگرانی گھر یا کسی سہولت میں آئیسولیشن یا اسپتالوںمیں موثر علاج بروقت شروع کیا جاسکتا ہے۔ان اقدامات سے تیز تراور بڑ ے پیمانے پرری کوری کرنے، کم شرح اموات اور زیادہ زندگیاں بچانے میں مددملتی ہے۔
کووڈ-19سے متعلق تکنیکی معاملات ،رہنما خطوط اور صلاح سے متعلق مصدقہ اور تازہ ترین معلومات حاصل کرنے کے لئے برائے مہربانی باقاعدگی کے ساتھ وزٹ کریںvisit: https://www.mohfw.gov.in/ and @MoHFW_INDIA.
کووڈ-19سے متعلق تکنیکی سوالات آپ اس پر بھیج سکتے ہیں:
technicalquery.covid19[at]gov[dot]in and other queries on ncov2019[at]gov[dot]in and @CovidIndiaSeva .
جبکہ دیگر معلومات کی جانکاری کے لئے ncov2019[at]gov[dot]in and @CovidIndiaSeva پر آپ اپنے سوالات بھیج سکتے ہیں۔
کووڈ-19سے متعلق کسی بھی طرح کی معلومات کے لئے ، برائے مہربانی صحت اورخاندانی بہبود کی وزارت کے ہیلپ لائن نمبر:
+91-11-23978046 or 1075 . پر رابطہ قائم کیاجاسکتا ہے۔ کووڈ -19 سے متعلق ،ریاستوںاور مرکز کے زیر انتظام علاقوں کے ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
شماریات اور پروگرام کے نفاذ کی وزارت
ہندوستان میں پےرول رپورٹنگ–روزگار کا ایک با قاعدہ منظر نامہ
نئی دہلی،25؍مارچ۔شماریات اور پروگرام نفاذ کی وزارت کے مرکزی دفتر شماریات نے ملک میں روزگار کی صورتحال سے متعلق ایک پریس نوٹس جاری کیا ہے۔ اس پریس نوٹ میں ستمبر؍ 2017 سے جنوری 2019 کے دوران کی صورتحال کو پیش کیا گیا ہے۔ یہ پریس نوٹ مخصوص جہتوں میں پیش رفت کا جائزہ لینے کے لئے منتخب سرکاری ایجنسیوں کے پا س موجود انتظامی ریکارڈ پر مبنی ہے۔
روزگارکی صورتحال سے متعلق تفصیلی نوٹ کے لئے اسی ویب سائٹ پر دستیاب ہماری انگریزی کی ریلیز دیکھیں۔
U-1665
(Visitor Counter : 52
صحت اور خاندانی بہبود کی وزارت
ہندوستانی حکومت نے ریاستوں/ مرکز کے زیرانتظام علاقوں کو اب تک 17.15 کروڑ سے زیادہ ویکسین کی خوراکیں مفت فراہم کیں ہیں
ریاستوں/ مرکز کے زیرانتظام علاقوں کے پاس لوگوں کو دی جانے کے لئے اب بھی 89 لاکھ سے زیادہ خوراکیں موجود ہیں
اس کے علاوہ آئندہ 3 دنوں کے دوران ریاستوں/ مرکز کے زیرانتظام علاقوں کو مزید 28 لاکھ سے زیادہ خوراکیں فراہم کی جائیں گی
نئی دہلی، 06/مئی- 1202 ۔
ہندوستان کی حکومت ایک بھرپور حکومت کے طور پر ریاستوں اور مرکز کے زیرانتظام علاقوں کے تعاون کے ساتھ کووڈ-19 وبا کے خلاف جنگ کی قیادت کررہی ہیں۔ ٹیکہ کاری ہندوستانی حکومت کی وبا کے تحدید اور نظم ونسق کے حوالے سے 5 نکاتی حکمت عملی کا ایک لازمی عنصر ہے۔
یکم مئی 2021 سے کووڈ-19 ٹیکہ کاری کی حکمت عملی کے اصلاح شدہ اور تیز رفتار تیسرے مرحلے پر عمل درآمد شروع ہوگیا ہے۔28 اپریل سے نئے اہل افراد کی رجسٹریشن کی کارروائی شروع ہوچکی ہے۔ اہل مستفیدین اپنا اندراج کوون پورٹل پر کراسکتے ہیں۔یا اس کے لئے آروگیہ سیتو ایپ کا سہارا لے سکتے ہیں۔
ہندوستانی حکومت اب تک ہندوستانی حکومت نے ریاستوں/ مرکز کے زیرانتظام علاقوں کو اب تک 17.15 کروڑ سے زیادہ ویکسین کی خوراکیں مفت فراہم کیں ہیں۔اس میں سے استعمال میں آنے والی خوراکوں، جس میں ضائع جانے والی خوراکیں بھی شامل ہیں، کی مجموعی تعداد 162610905 ہے۔
ریاستوں/ مرکز کے زیرانتظام علاقوں کے پاس لوگوں کو دی جانے کے لئے اب بھی 89 لاکھ سے زیادہ خوراکیں موجود ہیں۔جن ریاستوں میں منفی توازن ہے۔ وہاں خوراکوں کی زیادہ کھپت دیکھی گئی ہے۔
اس کے علاوہ آئندہ 3 دنوں کے دوران ریاستوں/ مرکز کے زیرانتظام علاقوں کو مزید 28 لاکھ سے زیادہ  خوراکیں فراہم کی جائیں گی۔
سماجی انصاف اور تفویض اختیارات کی وزارت
سماجی انصاف اور بااختیار بنانے کی وزارت اور قومی صفائی ملازمین کے مالیاتی اور ترقیاتی کارپوریشن کے درمیان مفاہمت نامہ پر دستخط
سماجی انصاف اور بااختیار بنانے کی وزارت اور قومی صفائی ملازمین کے مالیاتی اور ترقیاتی کارپوریشن  نے مالی سال 2023-24 اور 25-2024 کے لیے ایک مفاہمت نامہ  پر دستخط کیے ہیں جس سے ایک اہم تعاون کو تقویت حاصل ہونے کی راہ ہموار ہوئی ہے۔ اس جامع شراکت داری کا مقصد ملک بھر میں ان پسماندہ برادریوں کو بااختیار بنانے پر توجہ مرکوز کرتے ہوئے صفائی ملازمین، دستی طور پر صفائی کا کام کرنے والوں، فضلہ اٹھانے والوں اور ان کے زیر کفالت افراد کی سماجی و اقتصادی ترقی کو فروغ دینا ہے۔
مفاہمت نامہ ، مقررہ ا ہداف کے فلاحی پروگراموں کے لیے مالیہ کو مؤثر طور پر مختص اور استعمال کرنےکے ذریعے ،جامع ترقی کو رفتار بخشنے کے عزم کو واضح کرتا ہے۔ مشترکہ کوشش ان اقدامات کو وسعت دینے کی کوشش کرتی ہے جو تحفظ، تعلیم، ہنر مندی کی ترقی، انٹرپرینیورشپ اور پائیدار روزگار کے مواقع کو فروغ دیتے ہیں نیز ان کارکنوں کی مجموعی ترقی میں حصہ رسدی کرتے ہیں جو ہمارے ارد گرد کے ماحول کو صاف ستھرا رکھنے کے لیے انتہائی بہادری کے ساتھ ناخوشگوار موسم میں بھی مشقت کرتے ہیں۔
این ایس کے ایف ڈی سی ، اس مقصد کے لیے وقف ایک ممتاز تنظیم ہے جو مختص فنڈز کے شفاف اور موثر استعمال کو یقینی بنانے کے لیے وزارت کے ساتھ قریبی تعاون کرے گی۔ یہ اتحاد، ان پسماندہ آبادیوں کو بااختیار بنانے والے پروگراموں کے مؤثر نفاذ کے لیے مہارت اور وسائل کو ہم آہنگ کرنے کی کوشش کرتا ہے۔
اس مفاہمت نامہ پر دستخط کرنا ،مساوی مواقع اور سماجی ترقی کو فروغ دینے کے مشترکہ وژن کا ثبوت ہے۔ دونوں فریق مثبت تبدیلیوں کو آگے بڑھانے کے لیے اپنی اجتماعی کوششوں کوہم آہنگ کرنے کے لئے بے چین ہیں تاکہ ایسے ماحول کو فروغ دیا جاسکے جہاں ہر فرد ترقی کر سکے اور ملک کی ترقی میں اپنی حصہ رسدی کرسکے ۔
وزارت دفاع
بری فوج کے سربراہ جنرل بپن راوت کا مالدیپ کا دورہ
نئی دہلی،29 ستمبر بری فوج کے سربراہ جنرل بپن راوت آج مالدیپ کے سرکاری دورےپر روانہ ہوئے۔ جنرل راوت 30 ستمبرسے 30 اکتوبر 2019 تک کے اپنے دورے کے دوران، مالدیپ کی حکومت اور مسلح افواج کے حسب مراتب عہدیداروں کے ساتھ بات چیت کریں گے۔ اس دورے کا مقصد دونوں ملکوں کے مابین گہرے دوطرفہ دفاعی تعلقات کو مستحکم کرنا ہے۔
فوجی سربراہ کا پروگرام مالدیپ کے عزت مآب صدر جناب ابراہیم محمد صالح، وزیر دفاع محمترمہ ماریہ احمد دیدی، وزیر خارجہ جناب عبداللہ شاہد اور مالدیپ کے قومی دفاعی افواج کے سربراہ میجر جنرل عبداللہ شمال سے ملاقات کا ہے۔بحر ہند کے خطے میں اپنی مرکزیت کے باعث مالدیپ ، ہندوستان کے لیے ہمیشہ خاص اہمیت رکھتا ہے۔ ہندوستان یکساں شراکت دار کے طور پر مالدیپ کی فوج کی صلاحیت اور قابلیت کی ترقی کے لیے پورا تعاون فراہم کرتا ہے۔ فوجی تعلقات کو مزید مستحکم کرنے کے لیے فوجی گاڑیوں اور فوجی آلات کا تبادلہ کیا جائے گا۔
۔ ۔ ۔ ۔ ۔ ۔ ۔ ۔ ۔

U. No. 4394
(Visitor Counter : 33
وزارات ثقافت
شہید بھگت سنگھ ، راج گرو اور سکھ دیو کو آج شہیدی دِوس کے موقع پر قوم کا خراج عقیدت
وزیر ثقافت نے آج شہیدی دِوس کے موقع پر مختلف مقامات پر بہت سے پروگرام کا انعقاد کیا ہے، کیونکہ محسن قوم فخر کے ساتھ شہید بھگت سنگھ ، راج گرو اور سکھ دیو کی غیر معمولی ہمت و شجاعت اور قربانی کو یاد کررہی ہے۔
اس موقع پر ، سنگیت ناٹک اکادمی نے ، پنجاب میں کھٹکر کلاںمیں قائم شہید اعظم سردار بھگت سنگھ موزیم میں ، شہید بھگت سنگھ، سکھ دیو اور راج گرو کے اعزاز میں ایک مشترکہ شردھناجلی سبھا کا انعقاد کیا۔ جناب دمن جیت سنگھ نے شہیدوں کا دادھی وران پیش کیا ، جبکہ جناب گرمیت باوا اور گلوری باوا نے عقیدت کے گیت گائے۔ شہید سکھ دیو سنگھ کو محلہ نوگھرا میں اُن کے آبائی گھر پر لدھیانہ کے شمالی زون کے ثقافتی مرکز اور ضلع انتظامیہ نے خراج عقیدت پیش کیا،جبکہ اسی طرح کی ایک تقریب پونے میں راج گرو نگر میں راج گرو واڈا میں شہید راج گرو کے آبائی گھر میں منعقد کی گئی۔یہ تقریب جنوبی مرکزی زون کے ثقافتی مرکز میں راج گرو نگر میونسپل کاؤنسل کے ساتھ شراکت داری میں منعقد کی۔
ساہتیہ اکادمی نے نئی دہلی میں ہندی کے کویوں سمیت دیگر ثقافتی پروگرام منعقد کئے ، جن میں جناب کنور بے چین اور جناب لکشمی شنکر واجپئی جیسے کویوں نے شرکت کی۔لکھنؤ یونیورسٹی میں للت کلا اکادمی کے ذریعے آرٹسٹ کیمپوں، کانپور کے پنڈت دین دیال اُپادھیائے سناتن دھرم میں مجاہدین آزادی کے پورٹریٹ کیمپ اور نئی دہلی میں سنگیت ناٹک اکادمی کے ذریعے ورچوئل بھگتی مہوتسو کا انعقاد کیا ۔
حکومت ہند نے ہندوستان کی آزادی کی 75ویں سالگرہ کو قومی اور بین الاقوامی پیمانے پر شاندار طریقے سے ‘آزادی کا اَمرت مہوتسو’کے طورپر منانے کا فیصلہ کیا ہے۔وزیر اعظم کے زیر قیادت ایک قومی کمیٹی اور وزیر داخلہ کی سربراہی میں ایک قومی نفاذ کمیٹی کی تشکیل دی گئی ہے، جو ان تقریبات کے تحت منعقد کی جانے والی مختلف تقریبات کی پالیسیوں کی تیاری اور منصوبہ بندی کریں گی۔
افتتاحی پروگرام کا انعقاد12 مارچ 2021ء کو سابرمتی آشرم میں کیا گیا، جس کی صدارت وزیر اعظم نے کی اور جس کے دوران انہوں نے احمد آباد کے سابرمتی آشرم سے گجرات کے نوساری میں ڈانڈی تک کے لئے آزادی مارچ کو بھی جھنڈا دکھا کر شروع کیا۔اس موقع پر ملک بھر میں 75 مقامات پر پروگراموں کا انعقاد کیا گیا۔
وزارت ثقافت کے تحت متعلقہ تنظیموں کے ساتھ ساتھ وزارت کے یو ٹیوب چینلوں پر تمام پروگراموں کو لائیو ٹیلی کاسٹ کیا جارہا ہے۔
کابینہ
کابینہ نے یکم اکتوبر 2022 سے 31 مارچ 2023 تک ربیع سیزن 2022-23 کے لیے فاسفیٹک اور پوٹاسک کھادوں کے لیے غذائیت پر مبنی سبسڈی کی شرح کو منظوری دی
منظور شدہ سبسڈی 51,875 کروڑ روپے ہوگی
وزیر اعظم جناب نریندر مودی کی صدارت میں مرکزی کابینہ نے مختلف غذائی اجزا کے لیے غذائیت پر مبنی سبسڈی  کی فی کلو گرام کی شرحوں کے لیے کھاد کے محکمے کی تجویز کو منظوری دے دی ہے جو کہ ہیں ربیع سیزن 2022-23 کے لیے فاسفیٹک اور پوٹاشک کھادوں کے لیے نائٹروجن ، فاسفورس ، پوٹاش  اور سلفر  -  جیسا کہ ذیل میں دیا گیا ہے:
|
|
سال
|
|
روپے فی کلو گرام
|
|
N
|
|
P
|
|
K
|
|
S
|
|
ربیع 2022-23

|
|
98.02
|
|
66.93
|
|
23.65
|
|
6.12
مالی اخراجات:
این بی ایس ربیع 2022  کے لیے کابینہ کی طرف سے منظور شدہ سبسڈی 51,875 کروڑ روپے ہوگی جس میں کرایہ کی سبسڈی کے ذریعہ دیسی کھاد کا تعاون  بھی شامل ہے۔
فوائد:
اس سے کسانوں کو ربیع 2022-23 کے دوران کھادوں کی رعایتی/ سستی قیمتوں پر تمام P&K کھادوں کی آسانی سے دستیابی ممکن ہو سکے گی اور زرعی شعبے کو مدد ملے گی۔ کھادوں اور خام مال کی بین الاقوامی قیمتوں میں اتار چڑھاؤ کو بنیادی طور پر مرکزی حکومت کے ذریعہ جذب کیا گیا ہے۔
پس منظر:
حکومت کھاد کے مینوفیکچررز/ درآمد کنندگان کے ذریعے کسانوں کو رعایتی قیمتوں پر P&K کھادوں کے لیے یوریا اور 25 گریڈ کی کھادیں فراہم کر رہی ہے۔ P&K کھادوں پر سبسڈی NBS اسکیم کے زیر انتظام ہے جو 01.04.2010 سے مؤثر ہے۔ اپنے کسان دوست نقطہ نظر کے مطابق، حکومت کسانوں کو مناسب قیمتوں پر P&K کھادوں کی دستیابی کو یقینی بنانے کے لیے پر عزم ہے۔ کھادوں اور توانائی یعنی یوریا، ڈی اے پی، ایم او پی اور سلفر کی بین الاقوامی قیمتوں میں زبردست اضافے کے پیش نظر، حکومت نے ڈی اے پی سمیت پی اینڈ کے کھادوں پر سبسڈی بڑھا کر بڑھتی ہوئی قیمتوں کو جذب کرنے کا فیصلہ کیا ہے۔ سبسڈی کھاد کمپنیوں کو منظور شدہ نرخوں کے مطابق جاری کی جائے گی تاکہ وہ کسانوں کو مناسب قیمت پر کھاد فراہم کر سکیں۔
ماحولیات، جنگلات اور موسمیاتی تبدیلی کی وزارت
ردی کی ٹوکری سے خزانہ تک: فضلہ کے استعمال کے جدید حل پر ایک ہیکاتھون
14 مئی 2023 کو سی پی سی بی کی 'ویسٹ ٹو ویلتھ' آئیڈییشن ہیکاتھون آن لائن موڈ میں
مشن لائف اور سرکلر اکانومی کے اہداف کے پیغام سے کارفرما، مرکزی آلودگی کنٹرول بورڈ 14 مئی 2023  کو انڈرگریجویٹ اور اس سے اوپر کے طلباء کے لیے ایک آن لائن 'ویسٹ ٹو ویلتھ آئیڈییشن ہیکاتھون' کا انعقاد کر رہا ہے جس کے لیے رجسٹریشن فی الحال https پر کھلیہے۔ ://cpcb.nic.in/w2w-hackathon-cpcb/#
طلباء کو آئیڈیشن ہیکاتھون 3.6 لاکھ روپے تک کے نقد انعامات جیتنے کا ایک منفرد موقع فراہم کرتا ہے۔ تمام کچرے کے سلسلے میں۔ Ideation Hackathon کے دن یعنی 14 مئی 2023  کو چار فضلہ کے زمرے کے لیے ایک ایک مسئلہ کا بیانCPCB کی ویب سائٹ پر 09:00 بجے پوسٹ کیا جائے گا اور طلباء کو اس سے متعلق اصل خیالات کو w2w پر ایک دی گئی ٹیمپلیٹ میںcpcb[at]gov[dot]in
05:00 بجے تک ای میل کرنے کی ضرورت ہوگی۔ ہر کچرے کے زمرے کے تحت بہترین اصل آئیڈیاز کو روپے کا 50,000، روپے 25,000 اور روپے 15,000 نقد انعام دیا جائے گا۔ اس کے ساتھ، منتخب کردہ آئیڈیاز کو انکیوبیشن سپورٹ، انڈسٹری ایکسپوزر، اور سی پی سی بی کے اعلیٰ سائنسدانوں سے رہنمائی ملے گی۔ اہلیت، عمل، اہم تاریخوں اور مسئلہ کے دائرہ کار سے متعلق مزید تفصیلات کے لیے، براہ کرم https://cpcb.nic.in/w2w-hackathon-cpcb/ ملاحظہ کریں۔ رجسٹریشن کی آخری تاریخ 12 مئی 2023  ہے۔
رابطہ کریں۔
ڈاکٹر پرشانت گرگاوا
ممبر سکریٹری مرکزی آلودگی کنٹرول بورڈ
پرویش بھون، مشرقی ارجن نگر، دہلی 110092، انڈیا
mscb.cpcb[at]gov[dot]in
 011- 43102207، 22307078، 22303655
ش ح۔ ش ت۔ج
Uno-4822
(Visitor Counter : 51
وزیراعظم کا دفتر
وزیر اعظم 6 مئی کو 'جے آئی ٹی او کنیکٹ 2022' کے افتتاحی اجلاس سے خطاب کریں گے
وزیراعظم جناب نریندر مودی 20 مئی 2012 کو صبح 10:30 بجے جین انٹرنیشنل ٹریڈ آرگنائزیشن کی تقریب 'جے آئی ٹی او کنیکٹ 2022' کے افتتاحی اجلاس سے ویڈیو کانفرنس کے ذریعے خطاب کریں گے۔
جین انٹرنیشنل ٹریڈ آرگنائزیشن  ایک عالمی تنظیم ہے جو دنیا بھر میں جینوں کو جوڑتی ہے۔ جے آئی ٹی او کنیکٹ باہمی نیٹ ورکنگ اور ذاتی تعامل کے مواقع فراہم کرکے کاروبار اور صنعت کی مدد کی ایک کوشش ہے۔ جے آئی ٹو او کنیکٹ 2022' 6 سے 8 مئی کے دوران گنگا دھام انیکسی، پونے میں منعقد ہونے والی تین روزہ تقریب ہے جس میں کاروبار اور معیشت سے متعلق متنوع امور پر متعدد اجلاسوں منعقد کیے جائیں گے۔
صحت اور خاندانی بہبود کی وزارت
کووڈ-19 ٹیکہ کاری - 78واں دن
7.44کروڑ سے زیادہ لوگوں کو کووڈ-19ویکسین کی خوراک دی جاچکی ہے
آج شام 8 بجے تک13لاکھ ویکسین کی خوراک دی گئی
نئی دلّی ،03 اپریل، 2021/
ملک بھر میں کووڈ-19 ٹیکہ لگوانے والوں کی مجموعی تعدادآج 7.44کروڑ سے تجاوز کرگئی۔
ابتدائی رپورٹ کے مطابق آج شام8بجے تک مجموعی طور پر74442267لوگوں کوویکسین کی خوراک دی گئی۔
ان میں8953552 صحت کارکنان  کو ویکسین کی پہلی خوراک اور5306671ایچ سی ڈبلیوز دوسری خوراک حاصل کرچکے ہیں۔ وہیں9619289صف اوّل کے اہلکاروں نےپہلی خوراک،4018526ایف ایل ڈبلیوز نے دوسری خوراک لی ہے۔ 45 سال سے زیادہ عمر کے45778875افراد نے پہلی خوراک اور 45 سال سے زیادہ عمر کے 765354 افراد نے دوسری خوراک حاصل کی ہے۔
|
|
ایچ سی ڈبلیوز
|
|
ایف ایل ڈبلیوز
|
|
45 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
89,53,552
|
|
53,06,671
|
|
96,19,289
|
|
40,18,526
|
|
4,57,78,875
|
|
7,65,354
|
|
6,43,51,716
|
|
1,00,90,551
ابتدائی رپورٹ کے مطابق ملک گیرکووڈ-19 ٹیکہ کارہ مہم کے 78ویں دن آج شام8بجے تک مجموعی طور پر1300146 ویکسین کی خوراک دی گئی۔ ان میں 1186621 مستفدین کو ویکسین کی پہلی خوراک دی گئی اور113525مستفدین کو ویکسین کی دوسری خوراک دی جاچکی ہے۔ حتمی رپورٹ آج دیررات تک تیار ہوجائے گی۔
|
|
مورخہ 03 اپریل 2021
|
|
ایچ سی ڈبلیوز
|
|
ایف ایل ڈبلیوز
|
|
45 سال سے زیادہ عمر کے افراد
|
|
مجموعی حصولیابی
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
18,897
|
|
9,635
|
|
43,873
|
|
25,878
|
|
1123851
|
|
78012
|
|
11,86,621
|
|
1,13,525
زراعت اور کاشتکاروں کی فلاح و بہبود کی وزارت
زراعت کی مرکزی وزیر مملکت محترمہ شوبھاکراندلاجے نے بھارتی بین الاقوامی تجارتی میلہ – 2021 میں زرعی اور کسانوں کی فلاح وبہبود کی وزارت کے اسٹالز کا دورہ کیا
میلے اور نمائشیں زرعی اسکیموں کو فروغ دینے کے لئے ایک اہم پلیٹ فارم مہیا کراتی ہیں: محترمہ شوبھا کراند لاجے
زرعی اور کسانوں کی فلاح وبہبود کی مرکزی وزیر مملکت محترمہ شوبھا کراند لاجے نے آج پرگتی میدان میں منعقدہ بھارتی بین الاقوامی تجارتی میلہ – 2021 میں زرعی اور کسانوں کی فلاح وبہبود کی وزارت کے اسٹالز کا معائنہ کیا اور وزارت کے ماتحت تمام محکموں / اداروں اور خود مختار اداروں وغیرہ کی سرگرمیوں کی ستائش کی۔
14 سے 27 نومبر 2021 تک پرگتی میدان میں منعقدہ بھارتی بین الاقوامی تجارتی میلہ 2021 میں بھارت سرکار میں زراعت اور کسانوں کی فلاح وبہبود کی وزارت شرکت کر رہی ہیں۔ وزارت کے اسٹالز کے ذریعہ بھارتی بین الاقوامی تجارتی میلہ 2021 کے اہم موضوع کی جھلکیاں ’’آتم نربھر بھارت‘‘ دکھائی گئی ہیں۔
انہوں نے کہا کہ اس طرح کے میلے میں وزارت کے تمام محکموں کی شرکت قابل ستائش ہے اور اس طرح کی نمائش کے ذریعہ وزارت نے کسانوں کے ساتھ براہ راست بات چیت کی ہے ، اس طرح کے میلوں میں وزارت کو اپنی مکمل سرگرمیوں کو کسانوں تک پہنچانے میں اسٹالز کے ذریعہ مدد ملی ہے۔ میلے اور نمائشیں زرعی شعبے سے متعلق مختلف اسکیموں کے فروغ کے لئے اہم فورم مہیا کراتی ہیں۔
رواں سال میلے میں قومی باغبانی بورڈ، زرعی تحقیق کی بھارتی کونسل، حیاتیاتی کھیتی کا قومی مرکز ، مارکیٹننگ کے ڈائریکٹوریٹ ،شمالی مشرقی خطے کی فارم مشینری ٹریننگ اور ٹیسٹنگ انسٹی ٹیوٹ ، حصار، پودے کے تحفظ کے ڈائریکٹوریٹ ، کورنٹین اور اسٹوریج ،فرید آباد، مہالانوبس نیشنل کروپ فارکاسٹ سینٹر، اسپائسز بورڈ، کوکونٹ ڈیولپمنٹ بورڈ، ڈائریکٹویٹ آف کیشونٹ اور کوکا ڈیولپمنٹ کے اسٹالز توجہ کے مرکز رہے ہیں۔
۔۔۔۔۔۔۔۔۔۔۔۔۔۔۔۔۔۔

U-13310
(Visitor Counter : 101
امور صارفین، خوراک اور عوامی تقسیم کی وزارت
مہاجر مزدوروں میں اناج اور دالوں کی مفت تقسیم
نئی دہلی ،23ستمبر؛مہاجروں ؍ پھنسے ہوئے مہاجروں اور ان تمام لوگوں کو، جنہیں قومی خوراک سلامتی ایکٹ – 2013  کے تحت شامل نہیں کیا گیا تھا اور نہ ہی کسی دیگر ریاست کی پی ڈی ایس اسکیم کے تحت انہیں شامل کیا گیا تھا، کیونکہ محکمے میں مہاجروں؍ پھنسے ہوئے مہاجروں کی حقیقی تعداد سے متعلق کوئی بھی ڈیٹا دستیاب نہیں تھا، ایسی صورت میں ایسے لوگوں کو مفت اناج کی سپلائی کے لئے آتم نربھر بھارت اسکیم کے تحت  محکمہ نے تقریبا 8 کروڑ ایسے لوگوں کا ایک موٹا تخمینہ  اور 8 لاکھ میٹرک ٹن اناج کی موٹے طور پر تخصیص  دو مہینوں کے لئے یعنی مئی اور جون 2020 کے لئے ریاستوں ؍ مرکز کے زیر انتظام خطوں کے لئے کی گئی تھی، تاکہ اسکیم کے تحت زیادہ سے زیادہ مہاجر ؍ پھنسے ہوئے مہاجر لوگوں کا احاطہ کیا جاسکے۔ اے این بی ایس کے تحت مستحق افراد کی ابتدائی نشاندہی کے دوران ریاستوں ؍ مرکز کے زیر انتظام خطوں نے اجتماعی طور پر تقریبا 2.8 کروڑ مہاجر آبادی کا اشارہ دیا تھا، جنہیں ممکنہ طور پر اس اسکیم کے تحت شامل کیا جانا تھا۔ لیکن چونکہ زیادہ تر ریاستوں ؍ مرکز کے زیر انتظام خطوں میں مہاجروں ؍ پھنسے ہوئے مہاجروں کی نشان دہی کرنے کے عمل میں کافی وقت لگ گیا، اس لئے حکومت نے ریاستوں اور مرکز کے زیر انتظام خطوں کے ذریعے اناج کی تقسیم کی مدت میں 31 اگست 2020 تک توسیع کردی تھی۔ اس طرح ریاستوں ؍ مرکز کے زیر انتظام خطوں کی طرف سے دستیاب تفصیلات کے مطابق مئی اور جون 2020 کے ہر دو ماہ کے لئے اوسطاً تقریبا 2.67 کروڑ افراد نے اسکیم کے تحت تقریبا 2.67 لاکھ میٹرک ٹن اناج حاصل کیا۔ مزید بر آں تقریبا 39101.51 میٹرک ٹن چنا اسکیم کے تحت مختص کیا گیا تھا، جس میں سے 31 اگست 2020 تک ریاستوں ؍ مرکز کے زیر انتظام خطوں کے ذریعے مہاجروں ؍ پھنسے ہوئے مہاجروں میں 16639.73 میٹرک ٹن تقسیم کیا گیا تھا۔
مہاجروں ؍ پھنسے ہوئے مہاجروں اور دیگر ضرورت مند افراد کی شناخت کرنے اور اے این بی ایس کے تحت اُن میں اناج تقسیم کرنے کی ذمہ داری ریاستوں؍ مرکز کے زیر انتظام خطوں کو دی گئی تھی۔ انہیں اضلاع ؍ فیلڈ سطح کے حکام کے لئے اپنے رہنما خطوط اور اسٹینڈرڈ آپریٹنگ پروسیجرس  جاری کرنے کی مکمل آزادی دی گئی تھی، تاکہ وہ ایسے شخص کی نشاندہی کرسکیں جس کے پاس مرکزی ؍ ریاستی اسکیم کا کوئی راشن کارڈ نہیں ہے، یا پھر وہ بحران کی وجہ سے اناج تک رسائی حاصل نہیں کرسکتا ہے۔ ریاستوں ؍ مرکز کے زیر انتظام خطوں نے سخت کوششیں کی اور ان میں سے زیادہ تر نے اپنے ہم منصب محنت محکموں، ضلع انتظامیہ ، سول سوسائٹی، صنعتی اداروں، غیر سرکاری تنظیموں اور دیگر فلاحی تنظیموں کے ساتھ اشتراک عمل بھی کیا تاکہ ریاست ؍ مرکز کے زیر انتظام خطے میں کسی بھی جگہ ،خواہ وہ لیبر کیمپ ہوں، تعمیراتی مقامات ہوں، قرنطینہ سینٹر ہوں، شیلٹر ہوم وغیرہ ہوں، وہاں پر رہ رہے زیادہ سے زیادہ مہاجروں ؍ پھنسے ہوئے مہاجر لوگوں کی نشان دہی کی جاسکے اور ان میں اناج تقسیم کیا جاسکے۔
صارفین کے امور، خوراک اور عوامی تقسیم کے مرکزی وزیر مملکت جناب دنوے راؤ صاحب دادا راؤ نے آج راجیہ سبھا میں ایک تحریری جواب میں یہ اطلاع دی۔
خواتین اور بچوں کی ترقیات کی وزارت
آنگن واڑیوں کے ذریعہ بچوں کے لئے اضافی تغذیہ
بچوں اور خواتین میں تغذیہ سے متعلق صورتحال کو بہتر کرنے کے مقصد سے، حکومت آنگن واڑی خدمات  کے تحت معاون تغذیہ کے پروگرام  اور بچوں کی بہبود سے متعلق مربوط خدمات  کی اسکیم کے تحت بچوں ، حاملہ خواتین، دودھ پلانے والی ماؤں اور اسکول نہ جانے والی لڑکیوں  کو اضافی تغذیہ فراہم کررہی ہے۔
اس کے علاوہ ملک سے تغذیہ کی کمی کو مرحلہ وار طریقے سے کم کرنے اور تغذیہ سے متعلق صورتحال کو بہتر کرنے کے مقصد سے 8 مارچ 2018 کو ‘‘پوشن ابھیان’’ کا آغاز کیا گیا تھا۔
مشن پوشن کا  تغذیہ سے متعلق مربوط معاون پروگرام کے طورپر سال 2022- 2021 کے بجٹ میں اعلان کیا گیا تھا تاکہ صحت، اور بیماریوں اور تغذیہ میں کمی کے خلاف قوت مدافعت کو پروان چڑھانے والے طور طریقے تیار کرنے پر توجہ مرکوز کرتے ہوئے تغذیہ کی مقدار، دستیابی، رسائی اور نتائج کو بہتر بنایا جاسکے۔
خواتین اور بچوں کی بہبود کی وزارت کی جانب سے سپلائی کو حتمی شکل دینے کی غرض سے ضروریات کے بارے میں ڈیٹا جمع کرنے کے لئے کوئی سروے نہیں کیا گیا ہے اور نہ ہی وزارت نے غذائی اشیا کی خریداری اور دستیابی کے لئے کسی ایجنسی کو مقرر کیا ہے۔ البتہ 13 جنوری 2021 کو تمام ریاستوں اور مرکز کے زیر انتظام علاقوں کو مناسب رہنما ہدایات جاری کی گئی تھیں، جن میں معیار کی یقین دہانی ، سپلائی چین سے متعلق بندوبست، فرائض انجام دینے والے کارکنان کے کردار اور ذمہ داریاں، سرکاری حصولیابی سے متعلق طریق کار، آیوش نظریات کا انضمام اور معاون تغذیہ کی فراہمی میں شفافیت، کارکردگی اور جواب دہی جیسے مختلف پہلوؤں کا احاطہ کیا گیا ہے۔
مارچ 2021 میں جاری کیا گیا پوشن ٹریکر ایپ، مستفیدین اور آنگن واڑی کارکنان  سمیت سرکاری کارکنان دونوں کے لئے ڈجیٹل سے متعلق کام کاج کا مجاز بناتا ہے۔ ایک جانب تو پوشن ٹریکر ایپ کا استعمال کرنے والے شہری ؍ مستفیدین، اپنے استحقاق کا مطالبہ کرسکیں گے تو دوسری جانب یہ تغذیہ کمی کے شکار زچہ اوربچہ کی حالت کو بہتر بنانے کےلئے تغذیہ کی دستیابی سے متعلق معاون نظام میں شفافیت پیدا کرنے کی غرض سے ایک موثر سرکاری وسیلے کے طور پر کام کرے گا۔
پوشن ٹریکر ایپ، آنگن واڑی مراکز  کی سرگرمیوں، آگن واڑی کارکنان  کے ذریعہ خدمات کی فراہمی، اور حاملہ خواتین، دودھ پلانے والی ماؤں اور بچوں کے لئے فائدے سے متعلق مکمل بندوبست کے بارے میں ایک جامع جائزہ فراہم کرتا ہے۔
پوشن ٹریکر ایپ کو مستفیدین کی تغذیہ سے متعلق صورتحال کو بہتر کرنےاور خدمات کی فراہمی نگرانی اور بندوبست کے لئے بروقت معلومات فراہم کرنے کے لئے معاون تغذیہ کے بندوبست کی ٹھیک ٹھیک وقت میں نگرانی کو یقینی بنانے کے مقصد سے جدید ترین ٹکنولوجی سے تیار کیا گیا ہے۔
خواتین اور بچوں کی بہبود کی مرکزی وزیر محترمہ اسرمتی زوبین ا یرانی نے آج راجیہ سبھا میں ایک تحریری جواب میں یہ جانکاری فراہم کی۔
سائنس اور ٹیکنالوجی کی وزارت
سائنسدانوں نے شمسی کورونا میں کثافت میں غیر ہم آہنگی کا اندازہ لگانے کے لئے ایک نیا ماڈل تیار کیا
سائنس دانوں نے شمسی کورونا کی کثافت میں غیر ہم آہنگی کی مقدار معلوم کرنے کے لئے ایک نیا نظریاتی ماڈل تیار کیا ہے۔ یہ غیر ہم آہنگی برقی طور پر چلنے والے مقناطیسی سیال میں ہنگامہ خیزی سے پیدا ہوتی ہے جو اس میں پلازما کے طور پر موجود ہے۔
سولر کورونا ایک انتہائی متحرک میڈیم ہے۔ پچھلی چند دہائیوں سے یہ اچھی طرح تسلیم شدہ ہے کہ برقی طور پر چلنے والا مقناطیسی سیال پلازما کے طور پر موجود ہے۔ یہ میگنیٹوہائیڈروڈینامک لہر سے چلنے والی ہنگامہ خیزی کا سبب بنتا ہے اور سولر کورونا کو لاکھوں ڈگری تک گرم کرنے میں اہم کردار ادا کرتا ہے۔
جہاں تک حرارت کا تعلق ہے تو وہ شمسی سطح سے ہزار گنا زیادہ کا عنصر ہے۔ شمسی کورونا کو اتنے زیادہ درجہ حرارت پر گرم کرنے کی اصل وجہ اب بھی ایک کھلا سوال ہے جو سولر فزکس کمیونٹی میں 'کورونل ہیٹنگ کا مسئلہ' کے طور پر جانا جاتا ہے۔
سیال میں ہنگامہ خیز حرکت دباؤ اور بہاؤ کی رفتار میں افراتفری کی تبدیلیوں کی طرف سے عبارت ہے لیکن شمسی کورونا میں انتہائی گرم درجہ حرارت کی وجہ سے شمسی کورونا میں مواد چارج شدہ ذرات کے سوپ کی طرح بن جاتا ہے جسے پلازما کہتے ہیں۔
پلازما میڈیم میں ایم ایچ ڈی لہروں کا پھیلاؤ ہنگامہ خیزی کا سبب بن سکتا ہے۔ جب ایم ایچ ڈی لہر میڈیم کے ذریعے پھیلتی ہے تو اس میں توانائی ہوتی ہے اور توانائی کی مقدار درمیانے درجے کی کثافت غیر ہم آہنگی پر منحصر ہے۔
حکومت ہند کے محکمہ سائنس اور ٹیکنالوجی کے تحت ایک خود مختار ادارہ آریہ بھٹہ ریسرچ انسٹی ٹیوٹ آف آبزرویشنل سائنسز  واقع نینی تال کے سائنسدانوں نے شمسی ماحول میں کثافت کی غیر ہم آہنگی کی مقدار کا اندازہ لگانے کے لئے ایک نیا طریقہ تیار کیا ہے جس کی مقدار کثافت بھرنے والے عنصر کے ذریعے طے کی جا سکتی ہے۔ اس طریقہ کار میں عددی سیمولیشن شامل ہے۔
یہ ماڈل کے یو لیوین، بیلجیم میں پوسٹ ڈاکٹریٹ محقق ڈاکٹر سمرت سین اور ڈاکٹر ویبھو پنت نے تیار کیا ہے۔ جو ایسٹرو فزیکل جرنل میں شائع ہوا ہے۔ اس میں کثافت بھرنے کے عنصر کا حساب لگانے کے تعلق سے دو مختلف طریقوں کے بارے میں بات کی گئی ہے
ان طریقوں میں سے ایک میں نقلی ڈیٹا سے حاصل کردہ علاقے کی پیمائش کے ذریعہ کثافت بھرنے کے عنصر کا حساب لگانا شامل ہے۔ جبکہ دوسرے طریقے میں کثافت بھرنے کے عنصر کا اندازہ لگانے کے لئے سپیکٹروسکوپک پیمائش کے لئے استعمال کیا جاتا ہے۔
محققین نے پایا ہے کہ نظریاتی طور پر تخمینہ شدہ اقدار شمسی کورونا میں مشاہدہ شدہ اقدار کے ساتھ اچھی طرح ہم آہنگ ہیں۔ مطالعہ کے مطابق ایم ڈی ایچ لہر سے چلنے والی ہنگامہ خیزی زیادہ گھنے ڈھانچے کے بھرنے کے عنصر کو بڑھاتی ہے ۔
اشاعت: سمرت سین اور ویبھو پنت، ، اے پی جے 923 178
اشاعت کا لنک:
https://doi.org/10.3847/1538-4357/AC3003
مزید تفصیلات کے لیے ڈاکٹر سمرت سین سے ذیل کے پتے پر رابطہ کیا جا سکتا ہے۔
samrat.sen[at]kuleuven.be
شکل 1: بغیر ہنگامہ خیزی کے شمسی کورونا کی مصنوعی کثافت کی ساخت  اور ہنگامہ خیزی کے ساتھ ۔ پس منظر کے میڈیم کے ساتھ کثافت بڑھانے والے خطے کو الگ کرتی شکلیں ۔